এদিন সোনারপুর থানার তল্লাসিতে ৯ জন মহিলা ও ৫ পুরুষকে আপত্তিকর অবস্থায় উদ্ধার করে পুলিস। তাদের গ্রেফতার করেছে পুলিস। ধৃতদের আগামিকাল বারুইপুর জেলা ও দায়রা আদালতে পেশ করা হবে।
বাড়ির মালিককেও জিজ্ঞাসাবাদ করেছে পুলিস। 
 নিজস্ব প্রতিবেদন: ডায়াগনস্টিক সেন্টারের আড়ালে মধুচক্রের হদিস দক্ষিণ কলকাতার গড়িয়াতে। গড়িয়ার ছোট বটতলা এলাকার বিড়লা নফরচন্দ্র বালিকা বিদ্যালয়ের পিছনে একটি বাড়ি ভাড়া নিয়ে চলছিল মধুচক্রের আসর। বাড়ির মালিকের দাবি, প্রথমে এসব কিছুই জানতেন না তিনি।  স্থানীয়রা জানিয়েছেন, বেশ কয়েকদিন ধরে অচেনা পুরুষ ও মহিলাদের যাতায়াত বেড়েছিল এলাকায়। এর পরই নজরদারি শুরু করেন স্থানীয়রা। তাতেই ফাঁস হয় রহস্য। বিষয়টি বাড়ির মালিককে জানালে বাড়ি ছেড়ে দিতে বলেন তিনি। ভাড়াটেদের তরফে জানানো হয়, চলতি মাসের শেষে বাড়ি খালি করে দেবে তারা। তার আগেই সেখানে পৌঁছে যায় পুলিস। এদিন সোনারপুর থানার তল্লাসিতে ৯ জন মহিলা ও ৫ পুরুষকে আপত্তিকর অবস্থায় উদ্ধার করে পুলিস। তাদের গ্রেফতার করেছে পুলিস। ধৃতদের আগামিকাল বারুইপুর জেলা ও দায়রা আদালতে পেশ করা হবে।
বাড়ির মালিককেও জিজ্ঞাসাবাদ করেছে পুলিস।